《寄友人》
宋代·赵汝燧

口信传商贾，年前未得归。湘沅淹异县，日月老征衣。

骚兴遍芳渚，旧栖闲钓矶。思君不可见，独自立斜晖。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。